Document ID: 32000R2474

A Tanács 2474/2000/EK rendelete
(2000. november 9.)
a textil- és ruházati termékeknek az 1994. évi Általános Vám- és Kereskedelmi Egyezménybe 2002. január 1-jével beépítendő jegyzékének a 3030/93/EGK rendelet 1. cikkének (7) bekezdése alapján történő megállapításáról és a 3030/93/EGK rendelet X. mellékletének, valamint a 3285/94/EK rendelet II. mellékletének módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére,
tekintettel a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendelet 1. cikkének (7) bekezdésére [1],
tekintettel a Bizottság javaslatára,
mivel:
(1) Az Európai Közösség megkötötte a Kereskedelmi Világszervezetet (a továbbiakban: WTO) létrehozó megállapodást [2], amelynek mellékletét képezi a textil és ruházati megállapodás (a továbbiakban: TRM).
(2) A TRM 2. cikke (8) bekezdésének b) pontja és (11) bekezdése alapján a Közösség köteles egyrészt 2002. január 1-jén a rendes GATT szabályok és fegyelme közé beépíteni azokat a termékeket, amelyek az 1990. évben a textil- és ruházati termékeknek a TRM hatálya alá tartozó, a Közösségbe irányuló 1990. évi behozatalának legalább 18 %-át tették ki, másrészt 2001. január 1-jét megelőzően közölni az ilyen termékek jegyzékét a WTO textil megfigyelő testületével.
(3) A beépítendő termékek kiválasztása során a Tanácsot számos tényező vezérelte, beleértve a terméknek a közösségi ipar szempontjából fennálló érzékenysége, valamint regionális összetevői, különösen a gazdasági versenyképesség és a foglalkoztatási helyzet vonatkozásában, a termékekkel kapcsolatban a mennyiségi korlátozások hatékonysága, a közösségi ipar alkalmazkodási képessége azon termékek megnövekedett versenyéhez, amelyek jelenleg egy vagy több szállító ország vonatkozásában mennyiségi korlátozás alá esnek, a 10 éves átmeneti időszak során az elfogadható ütemű ipari alkalmazkodás ösztönzésének vágya, a fogyasztókra , valamint a harmadik országokra gyakorolt hatások és a textil- és ruházati termékek közösségi behozatali rendszere egyszerűsítésének lehetősége vonatkozásában.
(4) E tekintetben figyelembe vették a Bizottságnak az Európai Közösségek Hivatalos Lapjában közzétett, beadványokra vonatkozó felhívására [3] válaszoló érdekelt felektől beérkezett beadványokat.
(5) A 3030/93/EGK tanácsi rendelet X. mellékletében szereplő termékek jegyzékét a 2002. január 1-jétől beépítendő termékek kizárása érdekében módosítani kell.
(6) A behozatal közös szabályairól, valamint a 518/94/EK rendelet hatályon kívül helyezéséről szóló, 1994. december 22-i 3285/94/EK tanácsi rendelet [4] II. mellékletében szereplő, a GATT rendes szabályainak és fegyelmének hatálya alá tartozó textil- és ruházati termékek jegyzékét a GATT rendes szabályai alapján beépítendő termékek 2002. január 1-jétől történő felvétele érdekében módosítani kell,
ELFOGADTA EZT A RENDELETET:
1. cikk
(1) A GATT rendes szabályai alapján 2002. január 1-jétől beépítendő termékek felsorolása e rendelet I. mellékletében található.
(2) A 3030/93/EGK tanácsi rendelet X. mellékletének helyébe 2002. január 1-jétől e rendelet II. melléklete lép.
(3) A 3285/94/EK rendelet II. mellékletének helyébe 2002. január 1-jétől e rendelet III. melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. november 9-én.

Labels: 1
3
5